Vashandi Vemumabhanga, Vana Chiremba, Vanozivisa Hurumende Nezvekuda Kuramwa Mabasa
Vashandi vemumabhanga, pamwe navana chiremba,vanoti kuramwa mabasa ndiyo chete inzira ichanzwikwa zvichemo zvavo nevashandirwi pamwe ne
Sangano rinomirira vashandi vemumabhanga, reZimbabwe Bank and Allied Workers Union, ZIBAWU, rati razivisa vashandirwi nehurumende kuti nhengo dzesangano iri dzicharamwa mabasa mukupera kwemazuva gumi nemana. Vashandi vatora danho iri sezvo vashandirwi vari kuramba kubhadhara mari dzakatarwa nemuyananisi,arbitrator. Vashandi vemumabhanga vari kuda kuti mari dzavanotambiriswa dziwedzerwe sezvo kurarama kwaoma. Mutevedzeri wemutungamiri weZIBAWU, VaPeter Mutasa, vaudza Jonga Kandemiiri weStudio 7 kuti havaoni paine tarisiro yekuita hurukuro nevashandirwi pari zvino. Ukuwo vana chiremba vari kupeta zvidzidzo zvavo vari muzvipatara zvehurumende, vaita musangano neChitatu ndokubvumirana kuti vose vachatanga kukanda mapadza avo pasi kutanga neChina. Vana chiremba ava vanoti vabvumirana kuti rwendo runo vari kuda kuti vatambiriswe mari inoita mamiriyoni makumi manomwe emadhora pamwedzi. Vati mihoro yakadai ndiyo inopindirana nekudonha kwaita huremu hwedhora munyika. Vana chiremba vari kuti zvakare vanoda kupihwa mari yekunze yekutenga dzimotokari inoita US$3 000. Pakamboramwa vana chiremba ava mabasa pakupera kwegore rapera kusvika muna Kurume gore rino, vakange vachiti vanoda kutambariswa mari inoita $5 million pamwedzi. Asi vakavimbiswa mari yanga iri pakati pe$900 000.00 kusvika pa $2 million. Asi vazhinji vavo vanga vachingopihwa mari iri pakati pe $17 000.00 ne$252 000.00, pamwedzi, vamwe vavo vachitotanda kutambiriswa mari dzavo dzepamwedzi. Doctor Amon Siveregi ndivo mutungamiri mutsva weHospital Doctors Association. Carole Gombakomba weStudio 7, aita hurukuro navo kuti tinzwe zvabuda pamusangano wavaita. Dzimwe Nhau Kubva kuStudio 7...